Publication: Magyar Közlöny
Issue: MK-2011-120 (Year: 2011, Number: 120)
Era: contemporary
Section: 6. melléklet a 96/2011. (X. 17.) VM rendelethez
Paragraph Index: 500

6. A közjóléti és védelmi rendeltetésû erdõkben folytatható erdõgazdálkodás szabályai 6.1. Közjóléti rendeltetésû erdõk Az erdõtervezési körzetre vonatkozó speciális erdõgazdálkodási szabály nem kerül meghatározásra. 6.2. Természetvédelmi rendeltetésû erdõk 6.2.1. A véghasználatok végrehajtása során a 8. pontban megfogalmazott elvárások szerint hagyásfákat, illetve hagyásfa csoportokat kell visszahagyni a területen. 6.2.2. A nevelõvágások végrehajtása során törekedni kell az erdõtársulásokat kísérõ, értékes elegyfafajok (például hársak, kõrisek, szilek, berkenyék, madárcseresznye) megõrzésére. 6.2.3. Az intenzíven terjedõ fafajok visszaszorítására a természet védelmérõl szóló törvényben foglaltak betartása mellett vegyszeres kezelés is alkalmazható. 6.3. Nem védett, Natura 2000 rendeltetésû erdõk 6.3.1. Az erdõnevelések végrehajtása során a termõhelynek nem megfelelõ, vagy az erdészeti tájidegen elegyfafajokat – különös tekintettel az intenzíven terjedõ fajokat – vissza kell szorítani. 6.3.2. A közösségi jelentõségû, fában fejlõdõ bogárfajok – például szarvasbogár (Lucanus cervus), nagy hõscincér (Cerambix cerdo), havasi cincér (Rosalia alpina), gyászcincér (Morimus funereus) –, és a közösségi jelentõségû denevérfajok állományainak megõrzése érdekében a fakitermelések végrehajtása során egyenletes eloszlásban böhöncös, odvas faegyedeket, valamint álló és fekvõ holtfát kell visszahagyni a területen. 6.4. Egyéb védelmi rendeltetésû erdõk Az erdõtervezési körzetre vonatkozó speciális erdõgazdálkodási szabály nem kerül meghatározásra.

Source: https://magyarkozlony.hu/hivatalos-lapok/71563302f84e742065bf83bcfc8995fa742f90b5/dokumentumok/c1f357acec0db10d2cd383549e155568aecae608/letoltes